OPĆENITI KRITERIJ VREDNOVANJA OSNOVNA ŠKOLA

Nastavnica: Monika Lenić

Nastavna godina: 2022./23.

1. Holistička rubrika: Rješavanje problema.

|  |  |
| --- | --- |
| Ocjena: | Kriterij: |
| nedovoljan(1) | Učenik ne razumije problem koji je pred njega postavljen i ne zna što bi od naučenog upotrijebio za njegovo rješavanje. |
| dovoljan(2) | Učenik povezuje problem s naučenim, ali ga ne razumije u potpunosti. U pokušaju rješavanja problema uz pomoć nastavnice koristi se s nešto potrebnih znanja i/ili vještina. |
| dobar(3) | Učenik djelomice razumije problem te se u pokušaju njegova rješavanja uglavnom samostalno koristi većinom potrebnih znanja i/ili vještina. |
| vrlo dobar(4) | Učenik uglavnom razumije problem i u njegovu se rješavanju samostalno koristi s gotovo svim potrebnim znanjima i vještinama, |
| odličan(5) | Učenik u potpunosti razumije problem te ga lako rješava koristeći se svim potrebnim znanjima i vještinama. |

1. Analitička rubrika.

|  |  |  |  |  |  |
| --- | --- | --- | --- | --- | --- |
| Kriterij/element vrednovanja | nedovoljan(1) | dovoljan(2) | dobar(3) | vrlo dobar(4) | odličan(5) |
| Usvojenost sadržaja | Nisu usvojene temeljne činjenice i predviđeni koncepti. | Usvojene su temeljne činjenice, ali nisu usvojeni temeljni koncepti. | Usvojene su temeljen činjenice i neki od predviđenih koncepata. | Usvojene su sve bitne činjenice i većina temeljnih koncepata. | Usvojene su sve predviđene činjenice i svi predviđeni koncepti. |
| Rješavanje problema | Nije sposoban rješavati postavljene probleme ni uz pomoć nastavnice. | Sposoban je rješavati jednostavne probleme uz pomoć nastavnice. | Samostalno rješava jednostavne probleme, ali složene probleme ne rješava ni uz pomoć nastavnice. | Samostalno rješava jednostavne probleme, a složene probleme rješava uz pomoć nastavnice. | Samostalno rješava jednostavne i složene probleme. |
| Digitalni sadržaji i suradnja | Nije sposoban primijeniti usvojeno u digitalnim sadržajima i digitalnim radovima. | Uz pomoć nastavnice primjenjuje naučeno pri obavljanju jednostavnih praktičnih zadataka. | Samostalno primjenjuje naučeno pri obavljanju praktičnih zadataka. | Samostalno obavlja jednostavne praktične zadatke, a uz pomoć nastavnice i složene praktične zadatke. | Samostalno obavlja i jednostavne i složene praktične zadatke. |

**Bodovna lista za pisanu provjeru znanja:**

|  |  |
| --- | --- |
| dovoljan(2) | 50% - 63% |
| dobar(3) | **64% - 76%** |
| vrlo dobar(4) | **77% - 89%** |
| odličan(5) | **90% - 100%** |

**Moguća su manja odstupanja ovisno o težini gradiva i uspješnosti pisanog ispita.**

**Zaključna ocjena je odraz cjelokupnih odgojno-obrazovnih postignuća tijekom godine, a utemeljena je na bilješkama o praćenju i ocjenama te ne mora biti aritmetička sredina svih ocjena.**

**Napomene:**

1. **Domaće zadaće** služe za provjeravanje učenikove samostalnosti i redovitosti rada. Na početku sata konstatira se tko ima, a tko nema domaću zadaću. Vrednuje se sumativno, tako što se učeniku/učenici dodjeljuje znak ''+'' za svaku napisanu domaću zadaću ili znak ''–'' ukoliko domaća zadaća nije napisana. Upisuje se pet znakova, nakon upisanog petog znaka učeniku se upisuje sumativna ocjena.

***Primjer ocjene: ukoliko je učenik napisao ili ukoliko nije napisao određene domaće zadaće i njegovi znakovi u bilješci izgledaju ovako: ++-++ učeniku se upisuje ocjena vrlo dobar (4).***

1. **Usmeno ispitivanje** može se provoditi svaki nastavni sat bez najave. Pod usmenim odgovaranjem ne podrazumijeva se samo odgovor „pred pločom“ već se učenika može ocijeniti i na temelju samostalnog rješavanja zadataka.
2. **Projektni zadaci** vrednuju se prema kriterijima specifičnim za svaki projekt.